cyanic-selkie/wikianc huggingface dataset:
গ্রেগ ম্যাথিউস
টেস্ট ক্রিকেট
১৯৮৪-৮৫ মৌসুমের গ্রীষ্মে ওয়েস্ট ইন্ডিজ অস্ট্রেলিয়া সফরে আসে। তবে তিনি প্রথম তিন টেস্টে খেলার সুযোগ পাননি। কিন্তু, কুইন্সল্যান্ডের বিপক্ষে ৮৮ রান তুলে দল নির্বাচকমণ্ডলীর আস্থা অর্জন করায় তাকে চতুর্থ টেস্টের জন্য দলে অন্তর্ভুক্ত করা হয়। ভিভ রিচার্ডস (২০৮) ও ক্লাইভ লয়েডকে (৯১) আউট করে বোলিং পরিসংখ্যান দাঁড় করান ২/৬৭। এরফলে খেলা ড্রয়ে পরিণত হয় ও ওয়েস্ট ইন্ডিজের ধারাবাহিক ১১ খেলা জয়ের পথে বাঁধা হয়ে দাঁড়ায়। নিজ মাঠ সিডনিতে তিনজন স্পিনারের একজনরূপে তারও পঞ্চম টেস্টে খেলার সুযোগ হয়নি। ঐ টেস্টে অস্ট্রেলিয়া ইনিংস ব্যবধানে জয়ী হয়েছিল।
আনঅর্থোডক্স বোলিংয়ের কার্যকারিতা অনেকাংশেই কমে যায় তার। অস্ট্রেলিয়ার টেস্ট দলের বাইরে থাকতে হয়। ১৯৯০-এর দশকে অস্ট্রেলিয়ার উত্থানে টেস্ট অল-রাউন্ডার হিসেবে তেমন ভূমিকা রাখতে পারেননি। ১৯৯০-৯১ মৌসুমে ইংল্যান্ডের বিপক্ষে সেঞ্চুরি করা স্বত্ত্বেও দলে অনিয়মিত হয়ে পড়েন। অবশেষে ১৯৯৩ সালে দল থেকে বাদ পড়ে যান। ১৯৯৭ সালে খেলোয়াড়ী জীবন থেকে অবসর নেয়ার পূর্ব-পর্যন্ত নিউ সাউথ ওয়েলসের পক্ষে বেশ সফলতার সাথে খেলেন।
মূল্যায়ন
টেস্টে ম্যাথিউসের ক্রীড়াশৈলী প্রসঙ্গে অধিনায়ক কিম হিউজকে বেশ আকর্ষণ করেছিল। হিউজের মতে, তিনি বেশ প্রতিযোগিতামনষ্ক ছিলেন। বল ও ব্যাট হাতে থাকতে পছন্দ করতেন। যদি আমাদের ১২জন খেলোয়াড় থাকতো তাহলেও আমরা একইভাবে অগ্রসর হতাম যা বেশ দর্শনীয় হতো।
বিশ্ব সিরিজ ক্রিকেট প্রতিযোগিতায় অস্ট্রেলিয়ার একদিনের দলে ম্যাথিউসকে রাখা হয় ও ফিল্ডিংয়ের মাধ্যমে সকলের নজর কাড়েন। তবে, ব্যাট ও বল হাতে ব্যর্থ হন। ফলশ্রুতিতে দুই খেলার পর তাকে বাদ দেয়া হয়।
শেফিল্ড শিল্ডে তাসমানিয়ার বিপক্ষে বেশ সুন্দর ক্রীড়াশৈলী প্রদর্শন করেন তিনি।
১৯৯৭-৯৮ মৌসুমের গ্রীষ্মে শেষবারের মতো প্রথম-শ্রেণীর ক্রিকেটে অংশ নেন। নিউজিল্যান্ডের বিপক্ষে সর্বশেষ প্রথম-শ্রেণীর খেলায় অংশ নিয়ে ৭১ রান তুলেন তিনি।
বিজ্ঞাপনচিত্রে অংশগ্রহণ
১৯৮৫-৮৬ মৌসুমে গ্রেগ ম্যাথিউসকে অত্যন্ত ব্যস্ত দেখা যায়। দলীয় ব্যবস্থাপক ববি সিম্পসনের সহায়তায় সম্পদশালী ব্যক্তিত্বে পরিণত হন। তিনি ও সিম্পসন দল থেকে চলে আসার পূর্ব পর্যন্ত বিভিন্ন প্রতিষ্ঠানের বিজ্ঞাপনের সাথে জড়িত ছিলেন। এরপর ১৯৯১-৯২ মৌসুমে স্টিভ ওয়াহ ও ব্রাড ম্যাকনামারাকে সাথে নিয়ে ক্রিকেট কোচিং ক্লিনিক প্রতিষ্ঠা করেন।
চুল বৃদ্ধিকারী প্রতিষ্ঠান অ্যাডভান্সড হেয়ার স্টুডিওতে গ্রাহাম গুচ, মার্টিন ক্রো ও শেন ওয়ার্নের ন্যায় তিনিও বিজ্ঞাপন চিত্রে উপস্থাপিত হন।
মস্তিষ্কের মেটাস্ট্যাসিস
ডান|থাম্ব|250x250পিক্সেল| [[মাইক্রোগ্রাফ|মাইক্রোগ্রাফের মাধ্যমে লঘুমস্তিষ্কে মলাশয়ের ক্যান্সার থেকে সৃষ্ট মেটাস্ট্যাসিস পরিলক্ষিত হয়েছে ]] মস্তিষ্কের মেটাস্ট্যাসিস হচ্ছে এমন একটি ক্যান্সার যা দেহের অন্য কোনো স্থান থেকে মস্তিষ্কে মেটাস্ট্যাসাইজড (বিস্তৃত বা পরিবাহিত) হয়ে আসে, যার ফলে এটি মাধ্যমিক পর্যায়ের মস্তিষ্কের টিউমার হিসেবে বিবেচিত। মেটাস্ট্যাসিস সাধারণত ক্যান্সার কোষের মূল উৎপত্তিস্থলে ধরন। মস্তিষ্কের ক্যান্সারের সবচেয়ে সাধারণ কারণ হচ্ছে মেটাস্ট্যাসিস, কারণ মস্তিষ্ক থেকে সৃষ্ট প্রাথমিক টিউমার খুব একটা প্রচলিত নয়। সচারচর শরীরের যেসকল স্থান থেকে প্রাথমিক ক্যান্সারের কোষ মেটাস্ট্যাসাইজ হয়ে মস্তিষ্কে সংক্রমণ ঘটায় তার মধ্যে রয়েছে ফুসফুস, স্তন, বৃহদন্ত্র, বৃক্ক, এবং ত্বকের ক্যান্সার। মূল ক্যান্সারের চিকিৎসা শেষের কয়েক মাস থেকে কয়েক বছর পরেও মস্তিষ্কে মেটাস্ট্যাসিস ঘটতে পারে। মস্তিষ্কের মেটাস্ট্যাসিসের ফলে সৃষ্ট ক্যান্সারের আরোগ্য লাভের সম্ভাবনা খুব-ই কম, যদিও আধুনিক চিকিৎসা ব্যবস্থার বদৌলতে রোগীরা বেশ কয়েক মাস ও কিছু ক্ষেত্রে কয়েক বছর পর্যন্ত জীবন ধারণ করতে পারেন।
লক্ষণ
থাম্ব|270x270পিক্সেল| [[ফুসফুসের ক্যান্সার থেকে সৃষ্ট মস্তিষ্কের ডান সেরিব্রাল হেমিস্ফিয়ারে মেটাস্ট্যাসিস যা এমআরআই পরীক্ষায় প্রকাশ পেয়েছে ]] যেহেতু মস্তিষ্কের বিভিন্ন অংশ শরীরের বিভিন্ন কর্মকাণ্ডের জন্য নিযুক্ত, তাই এ রোগের লক্ষণ মস্তিষ্কের কোন অংশে মেটাস্ট্যাসিস হয়েছে তার ওপর নির্ভরশীল। তবে যে-কোনো ক্যান্সার রোগীর ক্ষেত্রেই স্নায়বিক বা আচরণগত পরিবর্তন দেখা গেলে মস্তিষ্কে মেটাস্ট্যাসিস হওয়ার সম্ভাবনা বিবেচনায় আনা বাঞ্ছনীয়।
মস্তিষ্কের মেটাস্ট্যাসিসের ফলে বিভিন্ন ধরনের উপসর্গ দেখা যেতে পারে যা স্বাভাবিকভাবে খুবই ছোটখাট মনে হতে পারে। স্নায়বিক লক্ষণগুলো প্রায়শই অন্তঃকরোটি চাপ বাড়ার কারণে ঘটে। গুরুতর ক্ষেত্রে রোগী কোমায় চলে যেতে পারেন।
কারণ
মেমোরিয়াল স্লোয়ান-ক্যাটারিং ক্যান্সার সেন্টারে চিকিৎসা নেওয়া ২,৭০০ রোগীর ওপর পরিচালিত জরিপে মস্তিষ্কের মেটাস্ট্যাসিসের প্রচলিত উৎপত্তিস্থল হচ্ছে:
ফুসফুসের ক্যান্সার এবং মেলানোমার ক্ষেত্রে সাধারণত একাধিক মেটাস্ট্যাসিস দেখা যায়, অপরদিকে স্তন, বৃহদন্ত্র এবং রেচনতন্ত্রের ক্যান্সারগুলোতে একক মেটাস্ট্যাসিসের সম্ভাবনাই বেশি।
উত্তর কাট্টলী ওয়ার্ড
উত্তর কাট্টলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড। উত্তর কাট্টলী, বিশ্ব কলোনি, ফিরোজশাহ, সাগরিকা এবং পাহাড়তলী এলাকার কিছু অংশ নিয়ে গঠিত এই ওয়ার্ডটিতে চট্টগ্রাম সিটি গেট, কৈবল্যধাম মন্দির এবং জহুর আহমেদ চৌধুরী ক্রিকেট স্টেডিয়ামের মতো গুরুত্বপূর্ণ স্থাপনার পাশাপাশি প্রায় ১৫০ টি কলকারখানা রয়েছে। ওয়ার্ডটিতে কৈবল্যধাম রেলস্টেশন ও ক্রিকেট স্টেডিয়াম রেলওয়ে স্টেশন নামে দুটি রেলস্টেশন আছে।
আয়তন
উত্তর কাট্টলী ওয়ার্ডের আয়তন ৬.২২ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী উত্তর কাট্টলী ওয়ার্ডের মোট জনসংখ্যা ৪১,৬৮৫ জন। এর মধ্যে পুরুষ ২১,৭৩৪ জন এবং মহিলা ১৯,৯৫১ জন। মোট পরিবার ৯,১৪৭টি।
অবস্থান ও সীমানা
চট্টগ্রাম সিটি কর্পোরেশনের উত্তর-পশ্চিমাংশে উত্তর কাট্টলী ওয়ার্ডের অবস্থান। এর দক্ষিণে ১১নং দক্ষিণ কাট্টলী ওয়ার্ড, পূর্বে ১২নং সরাইপাড়া ওয়ার্ড ও ৯নং উত্তর পাহাড়তলী ওয়ার্ড, উত্তরে সীতাকুণ্ড উপজেলার সলিমপুর ইউনিয়ন ও পশ্চিমে বঙ্গোপসাগর অবস্থিত।
প্রশাসনিক কাঠামো
উত্তর কাট্টলী চট্টগ্রাম সিটি কর্পোরেশনের আওতাধীন ১০নং ওয়ার্ড। এ ওয়ার্ডের পূর্বাংশের প্রশাসনিক কার্যক্রম চট্টগ্রাম সিটি কর্পোরেশনের আকবর শাহ থানার আওতাধীন এবং পশ্চিমাংশ পাহাড়তলী থানার আওতাধীন। এটি ২৮১নং চট্টগ্রাম-৪ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী উত্তর কাট্টলী ওয়ার্ডের সাক্ষরতার হার ৭২.৫%। এ ওয়ার্ডে ২টি কলেজ, ১টি মাদ্রাসা, ২টি স্কুল এন্ড কলেজ, ৪টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১০নং উত্তর কাট্টলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
তারাপদ সাঁতরা
তারাপদ সাঁতরা (১৪ জানুয়ারি ১৯৩১ - ২২ এপ্রিল ২০০৩) (ইংরেজি: Tarapada Satra) একজন বাঙালি পুরাতত্ত্ববিদ এবং লোকসংস্কৃতি বিশেষজ্ঞ। ইনি নবাসন বাগনান হাওড়ার নিবাসী ছিলেন। পিতার নাম বাসুদেব সাঁতরা এবং মাতা বিন্দুবাসিনী সাঁতরা। তিনি ছিলেন দরিদ্র তপশিলি পরিবারের সন্তান। অনুসন্ধান ভিত্তিক গবেষণার ক্ষেত্রে নিজের একটি ধারা তিনি তৈরি করেছিলেন।
তারাপদ সাঁতরা, হাওড়া এবং মেদিনীপুর জেলার পুরাকীর্তি, গ্রামজনপদের ইতিহাস, লোকশিল্প ও শিল্পীসমাজ, লোকউৎসব, ধর্মীয় স্থাপত্য, কলকাতার মন্দির মসজিদ, কারুভাস্কর্য প্রভৃতি বিষয়ে অনেকগুলি বই লিখেছিলেন।
সামাজিক কাজ
তার চেষ্টায় সমাজসেবক অমল গাঙ্গুলির সাথে বাগনানের আনন্দনিকেতনে কীর্তিশালা গড়ে ওঠে। ১৯৪৮ থেকে ১৯৫৬ খ্রিষ্টাব্দ পর্যন্ত তিনি অবিভক্ত কমিউনিস্ট পার্টির কর্মী ছিলেন। এই সময় তিনি খাদ্য আন্দোলন, তেভাগা আন্দোলন, প্রভৃতিতে সক্রিয়ভাবে যুক্ত ছিলেন।
রচিত গ্রন্থ
তারাপদ সাঁতরা ছিলেন কৌশিকী পত্রিকার প্রতিষ্ঠাতা সম্পাদক। তার ছশোর বেশি প্রবন্ধ নানা জায়গায় প্রকাশিত হয়েছে।
হনুলুলু
হনুলুলু (Honolulu, ), হাওয়াই অঙ্গরাজ্যের জনবহুল শহর, যুক্তরাষ্ট্রের ৪৬তম জনবহুল শহর। হনুলুলু মূলত পর্যটক কেন্দ্র। এটি হাওয়াই ও যুক্তরাষ্ট্রের প্রধান প্রবেশপথ। শহরটি আন্তর্জাতিক ব্যবসা, সামরিক প্রতিরক্ষার জন্য একটি প্রধান হাব এবং সেই সঙ্গে বিখ্যাত পূর্ব - পশ্চিম ও প্রশান্ত মহাসাগরীয় সংস্কৃতি, রান্না এবং ঐতিহ্যের সন্নিবেশ ঘটেছে এখানে।
ইতিহাস
মূল পলিনেশিয়ান অভিবাসীদের দ্বারা হনলুলু দ্বীপমালার প্রথম স্থাপিত হওয়ার প্রমাণ মৌখিক এবং হস্তনির্মিত ইতিহাস থেকে পাওয়া যায়। এইগুলি প্রমাণ করে হনলুলু ১১ শতকের দিকে প্রতিষ্ঠিত। ১৭৯৪ সালে, গ্রেট ব্রিটেনের ক্যাপ্টেন উইলিয়াম ব্রাউন বর্তমান হনলুলু হারবারে প্রথম বিদেশী হিসাবে পাল তোলেন। আরো বিদেশী জাহাজ হনলুলু বন্দরকে উত্তর আমেরিকা ও এশিয়ার মধ্যে ব্যানিজ্যিক জাহাজের ফোকাল পয়েন্ট হিসাবে ব্যবহৃত হতে থাকে।
ভূগোল
মার্কিন আদমশুমারি দপ্তরের পরিসংখ্যান অনুযায়ী মোট এলাকা ৬৮.৪ বর্গমাইল (১৭৭.২ বর্গকিমি), যার মধ্যে ৬০.৫ বর্গমাইল (১৫৬.৭ বর্গকিমি) স্থলভাগ এবং ৭.৯ বর্গমাইল (২০.৫ বর্গকিমি) (১১.৫৬%) জলভাগ। হনলুলু থেকে নিকটবর্তী মূল ভূখণ্ড ক্যালিফোর্নিয়ার পয়েন্ট এরিনা বাতিঘরের দুরত্ব ২,০৪৫ নটিক্যাল মাইল (৩,৭,৮৭ কিমি) ।
জলবায়ু
ক্রান্তীয় আধা শুষ্ক জলবায়ুর (কোপেন শ্রেণীবিভাগ Bsh) প্রভাবে কম বৃষ্টিপাতের কারণে, হনলুলুতে বেশিরভাগই শুষ্ক গ্রীষ্মকাল থাকে। এখানে মাস জুড়ে তাপমাত্রার সামান্য তারতম্য ঘটে,
জনসংখ্যা
২০১০ সালের মার্কিন জনগণনা অনুযায়ী, হনলুলুর জনসংখ্যা ৩,৯০,৭৩৮ জন, যার মধ্যে ১৯২,৭৮১ জন (৪৯.৩%) পুরুষ এবং ১,৯৭,৯৫৭ জন (৫০.৭%) মহিলা।
অর্থনীতি
হাওয়াইয়ান দ্বীপের বৃহত্তম শহর এবং এয়ারপোর্ট হিসাবে, হনলুলু বড় পর্যটন শিল্পের একটি প্রাকৃতিক গেটওয়ে হিসাবে কাজ করে, যার মাধ্যমে লক্ষ লক্ষ পর্যটক এনেছে এবং স্থানীয় অর্থনীতিতে বার্ষিক ১০ বিলিয়ন আমেরিকান ডলারের অবদান রাখে।
ভূদেব মুখোপাধ্যায়
পরিণত বয়সের পুষ্পাঞ্জলি গ্রন্থ লিখেছেন তার পিতা উদ্দেশ্য
এছাড়াও প্রবন্ধ সাহিত্য লিখেছেন- পারিবারিক প্রবন্ধ (1882), সামাজিক প্রবন্ধ (1892), আচার প্রবন্ধ (1895) প্রভৃতি।
প্রাথমিক জীবন
ভূদেব মুখোপাধ্যায় অধুনা পশ্চিমবঙ্গের উত্তর কলকাতার ৩৭, হরিতকী বাগান লেনের বাড়িতে জন্মগ্রহণ করেন৷ হুগলি জেলার খানাকুল থানার অন্তর্গত নতিবপুর গ্রাম তাঁদের আদিনিবাস৷ তিনি প্রথমে সংস্কৃত কলেজে পড়াশোনা করেন । তারপর তিনি হিন্দু কলেজে সপ্তম শ্রেনীতে ভর্তি হন। তিনি মেধাবী ছাত্র ছিলেন। ১৮৪২ খ্রিষ্টাব্দ থেকে তিনি মাসিক ৪০ টাকা বৃত্তি পেতেন। মাইকেল মধুসূদন দত্ত তার সহপাঠী ছিলেন । তার পিতার নাম বিশ্বনাথ তর্কভূষণ।
কর্মজীবন
১৮৪৫ খ্রিষ্টাব্দে তিনি হিন্দু কলেজ ত্যাগ করেন এবং কিছুদিন হিন্দু হিতার্থী বিদ্যালয়ে এবং নিজের প্রতিষ্ঠিত চন্দননগর সেমিনারীতে শিক্ষকতা করেন। ১৮৪৮ খ্রিষ্টাব্দে তিনি কলকাতা মাদ্রাসায় ইংরাজি বিভাগের দ্বিতীয় শিক্ষক হিসাবে সরকারী শিক্ষাবিভাগে যোগ দেন। ১৮৬৪ সালে তিনি বিদ্যালয়সমূহের অতিরিক্ত বিদ্যালয় পরিদর্শকের কাজে যোগ দেন। এরপর তিনি বেঙ্গল এডুকেশন সার্ভিসের প্রথম শ্রেনীতে উন্নীত হন। এরপর তিনি হান্টার কমিশনের (এডুকেশন কমিশন) সদস্য হিসাবে ২৩ জুলাই ১৮৮৩ খ্রিষ্টাব্দে অবসর গ্রহণ করেন।
সাহিত্যকর্ম
১৮৭৭ খ্রিষ্টাব্দে তিনি সিআইই উপাধি পান। ১৮৮২ খ্রিষ্টাব্দে তিনি বঙ্গীয় ব্যবস্থাপক সভার সভ্য ছিলেন ।
পাকিস্তানের রাষ্ট্রপতি
পাকিস্তানের রাষ্ট্রপতি    - সদরে মুমলিকাতে পাকিস্তান)  সংবিধান অনুযায়ী পাকিস্তান ইসলামী প্রজাতন্ত্রের রাষ্ট্রপ্রধান, পাকিস্তান সশস্ত্র বাহিনীর সর্বাধিনায়ক। পদধারক " প্রজাতন্ত্রের ঐক্যের" প্রতিনিধিত্ব করেন। পাকিস্তানের বর্তমান রাষ্ট্রপতি হলেন ১৩শ রাষ্ট্রপতি আরিফ আলভী ।
রাষ্ট্রপতিকে পাকিস্তানের প্রধানমন্ত্রী অভ্যন্তরীণ ও বৈদেশিক নীতি সম্পর্কিত সমস্ত বিষয়, পাশাপাশি আইন সংক্রান্ত সমস্ত প্রস্তাবের বিষয়ে অবহিত রাখেন। সংবিধান রাষ্ট্রপতিকে ক্ষমা প্রদান, পুনরুদ্ধার এবং সামরিক নিয়ন্ত্রণের ক্ষমতা দিয়ে থাকে; তবে সেনাবাহিনীর উচ্চতর কমান্ডে সমস্ত নিয়োগ প্রধানমন্ত্রীর পরামর্শ ও অনুমোদনের পরে রাষ্ট্রপতির দ্বারা "জরুরী এবং প্রয়োজনীয়তার" ভিত্তিতে করতে হবে। অধিকন্তু, সংবিধান রাষ্ট্রপতিকে সরকার পরিচালনার কর্তৃত্ব প্রয়োগ করতে নিষেধ করে।
রাষ্ট্রপতি অপ্রত্যক্ষভাবে পাঁচ বছরের মেয়াদে ইলেক্টোরাল কলেজের মাধ্যমে পাকিস্তানের সংসদ দ্বারা নির্বাচিত হন। সংবিধান অনুযায়ী রাষ্ট্রপতিকে "পঁয়তাল্লিশের (৪৫) বছরের বেশি বয়সী মুসলমান " হওয়া প্রয়োজন। রাষ্ট্রপতি আইওয়ান-ই-সদর (রাষ্ট্রপতি ভবন) নামে পরিচিত ইসলামাবাদে একটি এস্টেটে থাকেন। মোট ১৩ জন রাষ্ট্রপতি ছিলেন। রাষ্ট্রপতির অনুপস্থিতিতে, সেনেট চেয়ারম্যান রাষ্ট্রপতি পুনরায় অফিস শুরু না করা বা পরবর্তী রাষ্ট্রপতির জন্য নির্বাচন না হওয়া পর্যন্ত ভারপ্রাপ্ত রাষ্ট্রপতির দায়িত্ব গ্রহণ করেন।
ক্ষমতা এবং কর্তৃত্ব
বাম|থাম্ব|250x250পিক্সেল| আইওয়ান-ই-সদরে সিরামোনিয়াল গার্ড অফ অনার। রাষ্ট্রপতির সরকারি বাসভবন এবং প্রধান কর্মস্থল আইওয়ান-ই-সদর -রাষ্ট্রপতি প্রাসাদ উত্তর-পূর্ব ইসলামাবাদে অবস্থিত। রাষ্ট্রপতি রাষ্ট্রের গুরুত্বপূর্ণ প্রাতিষ্ঠানিক অঙ্গ গঠন করে এবং দ্বিকক্ষ সংসদের অংশ।
কর্তৃত্বমূলক ক্ষমতা ব্যবহার আনুষ্ঠানিকতায়,  সীমাবদ্ধ
উপরন্তু, রাষ্ট্রপতি হলেন সামরিক বাহিনীর কমান্ডার-ইন-চিফ। প্রধানমন্ত্রীর কাছ থেকে পুরোপুরি নিশ্চিত হওয়ার পরে রাষ্ট্রপতি জাতীয় আদালত পদ্ধতিতে বিচারক নিয়োগের বিষয়টি নিশ্চিত করেন। অধিকন্তু, সংবিধান কার্যনির্বাহী ও বিচার বিভাগের দ্বারা সুপারিশকৃত ক্ষেত্রে রাষ্ট্রপতিকে ক্ষমা, পুনরুদ্ধার এবং আইনিকরণের অনুমতি দেয়। রাষ্ট্রপতি নিজেই ফৌজদারি ও দেওয়ানী কার্যক্রম থেকে নিরঙ্কুশ সাংবিধানিক দায়মুক্তি রাখেন এবং তাঁর কার্যালয়ের মেয়াদকালে তাঁর বিরুদ্ধে কোনও কার্যক্রম শুরু করা বা চালিয়ে যাওয়া যায় না।
২০০০ সাল থেকে ২০০৯ অবধি রাষ্ট্রপতি জাতীয় সুরক্ষা কাউন্সিলের চেয়ারম্যান ছিলেন যার পারমাণবিক ও কৌশলগত অস্ত্রাগারের উপর কর্তৃত্ব এবং নিয়ন্ত্রণ ছিল; তবে সভাপতিত্ব এবং ক্ষমতাগুলি প্রধানমন্ত্রীর কাছে ফিরিয়ে দেওয়া হয়। তদতিরিক্ত, পাকিস্তানের সরকার একটি সংসদীয় গণতান্ত্রিক প্রজাতন্ত্রের পরিবর্তিত হওয়ার সাথে সাথে রাষ্ট্রপতি ক্ষমতাগুলি উল্লেখযোগ্যভাবে হ্রাস পেয়েছে ।
যোগ্যতা এবং নির্বাচন প্রক্রিয়া
পাকিস্তানের সংবিধান রাষ্ট্রপতির পদে যোগ্য হওয়ার জন্য প্রার্থীকে যে নীতিগত যোগ্যতা পূরণ করতে হবে তা নির্ধারণ করে। একজন রাষ্ট্রপতি হতে হবে:
আইওয়ান-ই-সদর যখনই শূন্য হয়ে যায়, রাষ্ট্রপতি নির্বাচন নির্বাচনী কলেজ দ্বারা সম্পন্ন করা হয়, যা সংসদের উভয় সংসদ ( সিনেট এবং জাতীয় সংসদ ) এবং চারটি প্রাদেশিক সমাহার নিয়ে গঠিত । প্রধান নির্বাচন কমিশনারকে একটি বিশেষ অধিবেশনে রাষ্ট্রপতির কার্যালয়ে নির্বাচন পরিচালনা করতে হয়। ভোট গোপনীয়তার মধ্যে সঞ্চালিত হয়।
প্রতিটি ভোটার আলাদা আলাদা ভোট দেয়। সাধারণ নীতিটি হল সংসদ সদস্যদের দ্বারা নির্বাচিত মোট ভোটের সংখ্যা প্রাদেশিক বিধায়কদের দ্বারা প্রাপ্ত মোট ভোটের সমান। প্রাদেশিক আইনসভায় প্রত্যেকেরই একে অপরের কাছে সমান সংখ্যক ভোট রয়েছে, এটি বেলুচিস্তান বিধানসভা (৬৫ টি আসন) হিসাবে ক্ষুদ্রতম আইনসভার সদস্যদের সংখ্যার ভিত্তিতে।
সংবিধানে আরও বলা হয়েছে যে রাষ্ট্রপতির কার্যালয়ে নির্বাচন ষাট দিনেরও বেশি আগে অনুষ্ঠিত হবে না এবং রাষ্ট্রপতির কার্যালয়ে মেয়াদ শেষ হওয়ার ত্রিশ দিনের আগে নয়।
নির্বাচন এবং শপথ
রাষ্ট্রপতি অপ্রত্যক্ষভাবে পাঁচ বছরের মেয়াদে নির্বাচিত হন । দায়িত্বপ্রাপ্ত রাষ্ট্রপতি সেই অফিসে পুনর্নির্বাচনের যোগ্য, তবে টানা দু'বারের বেশি পদে সেই অফিসে রাখতে পারবেন না। রাষ্ট্রপতির প্রধান বিচারপতির উপস্থিতিতে শপথ করা আবশ্যক -, একটি শপথ বা নিশ্চয়তা যে রাষ্ট্রপতি সংবিধান রক্ষা, সংরক্ষণ এবং রক্ষা করবেন:
উত্তরসূরি এবং অপসারণ
সংবিধানে একজন ভারপ্রাপ্ত রাষ্ট্রপতির সম্ভাবনা নিয়ে আলোচনা করা হয়েছে। সংবিধানে সহ-রাষ্ট্রপতির পদটি অন্তর্ভুক্ত না হওয়ায় কিছু পদ-পদধারীদের শূন্যতার ক্ষেত্রে রাষ্ট্রপতি প্রার্থী হওয়ার পক্ষে অনুমতি দেওয়া হয়েছে:
অভিশংসনের মাধ্যমে মেয়াদ শেষ হওয়ার আগে রাষ্ট্রপতিকে অপসারণ করা যেতে পারে। পাকিস্তানের সংবিধান লঙ্ঘনের জন্য রাষ্ট্রপতিকে অপসারণ করা যেতে পারে।
সংসদের দুইটি কক্ষের যে কোনও একটিতে এই অভিশংসন প্রক্রিয়া শুরু হতে পারে। রাষ্ট্রপতির বিরুদ্ধে অভিযোগ করে প্রক্রিয়া শুরু করে। অভিযোগগুলি একটি নোটিশে অন্তর্ভুক্ত থাকে যা চেয়ারম্যান বা স্পিকার জাতীয় পরিষদের দ্বি-তৃতীয়াংশ সংখ্যাগরিষ্ঠের মাধ্যমে স্বাক্ষর করতে হবে। নোটিশটি রাষ্ট্রপতির কাছে প্রেরণ করা হয়, এবং ১৪ দিন পরে এটি বিবেচনার জন্য গৃহীত হয়।
রাষ্ট্রপতিকে সমঝোতার প্রস্তাবটি দুই তৃতীয়াংশ সংখ্যাগরিষ্ঠের দ্বারা পাস করতে হবে। এরপরে স্পিকার ন্যাশনাল অ্যাসেম্বলি যৌথ অধিবেশন সাত দিনের চেয়ে আগে তলব করে। রাষ্ট্রপতি নিজেকে রক্ষা করার অধিকার আছে।
যদি যৌথ অধিবেশনে দ্বি-তৃতীয়াংশ সংখ্যাগরিষ্ঠের দ্বারা এই প্রস্তাবটি পাস হয় যে এই ঘোষণা করে যে রাষ্ট্রপতি অক্ষমতার কারণে রাষ্ট্রপতি পদে অধিষ্ঠিত হতে পারেন বা সংবিধান লঙ্ঘন বা গুরুতর দুরাচরণের জন্য দোষী হন, তবে রাষ্ট্রপতির ক্ষমতা তৎক্ষণাৎ বাতিল হয়ে
কোনও রাষ্ট্রপতি অভিশংসন প্রক্রিয়ার মুখোমুখি হননি। তবে ২০০৮ সালে প্রাক্তন রাষ্ট্রপতি পারভেজ মোশাররফকে অভিশংসনের প্রয়াসে এই প্রক্রিয়াটি ব্যবহৃত হয়েছিল, যারা উপরের কার্যবিধি ব্যবহারের পরে পদত্যাগের প্রস্তাব দিয়েছিলেন।
প্রাথমিক উৎস
১৯৪৭ থেকে ১৯৫৬ সাল পর্যন্ত পাকিস্তানের গভর্নর-জেনারেল দায়িত্ববে ছিলেন রাজা: জর্জ ষষ্ঠ (১৯৫২ পর্যন্ত) এবং রানী দ্বিতীয় এলিজাবেথ (১৯৫২ থেকে)। প্রথম সংবিধান ঘোষণার সাথে সাথে ১৯৫৬ সালে পাকিস্তান একটি ইসলামী প্রজাতন্ত্র হয় এবং রাষ্ট্রপতি পদে গভর্নর জেনারেলকে স্থান দেওয়া হয়। তৎকালীন গভর্নর জেনারেল ইস্কান্দার মির্জা পাকিস্তানের প্রথম রাষ্ট্রপতি হন। তিনি ১৯৫৮ সালে প্রথম সংবিধান স্থগিত করেছিলেন এবং সেনা কমান্ডার-ইন-চিফ জেনারেল আইয়ুব খানকে প্রথম প্রধান সামরিক আইন প্রশাসক হিসাবে নিযুক্ত করেছিলেন । পরবর্তীতে খান রাষ্ট্রপতি হওয়ার জন্য মির্জাকে বরখাস্ত করেন।
রাষ্ট্রপতি আইয়ুব খান প্রবর্তিত দ্বিতীয় সংবিধানে সরাসরি নির্বাচন ছাড়াই দেশটিকে রাষ্ট্রপতি প্রজাতন্ত্রের রূপান্তরিত করে। অভ্যন্তরীণ ও আন্তর্জাতিক চাপের মুখে পড়ে ১৯৬৫ সালে খান দেশব্যাপী রাষ্ট্রপতি নির্বাচন করেছিলেন। খান দ্বিতীয় মেয়াদে তার প্রতিপক্ষ ফাতেমা জিন্নাহর বিরুদ্ধে সফলভাবে প্রচার করেছিলেন, তবে কেউ কেউ অভিযোগ করেছেন যে খানের পক্ষে নির্বাচনী কারচুপি করা হয়েছিল। বাম|থাম্ব|200x200পিক্সেল|রাষ্ট্রপতি মান (1974–1998) ইউ-২ -ঘটনা (১৯৬০), বেসরকারীকরণ (১৯৬৩) এবং ভারতের সাথে যুদ্ধ সম্পর্কিত বিতর্ক পিপিপির জুলফিকার আলী ভুট্টো এবং বাঙালি জাতীয়তাবাদী শেখ মুজিবুর রহমানের নেতৃত্বে একটি উগ্র বামপন্থী বিরোধী আন্দোলনকে উজ্জীবিত করেছিল। পক্ষাঘাত ও অসুস্থতার কারণে আইয়ুব খান সেনাপ্রধান জেনারেল ইয়াহিয়া খানের হাতে রাষ্ট্রপতিত্ব হস্তান্তর করেছিলেন, যিনি সামরিক আইন প্রয়োগ করেছিলেন এবং ঘোষণা করেছিলেন যে ১৯৭০ সালে দেশব্যাপী নির্বাচন অনুষ্ঠিত হবে। অবশেষে, ১৯৭০ সালে সাধারণ নির্বাচন অনুষ্ঠিত হয়েছিল যেখানে দেখা যায় যে পিপিপি পশ্চিম পাকিস্তানে (বর্তমান পাকিস্তান) সংখ্যাগরিষ্ঠ আসন লাভ করেছে এবং আওয়ামী লীগ পূর্ব পাকিস্তানে (বর্তমান বাংলাদেশ) সংখ্যাগরিষ্ঠতা অর্জন করেছে।
তিনি পিপিপি এবং আওয়ামী লীগের মধ্যে সমঝোতায় পৌঁছাতে না পেরে রাষ্ট্রপতি ইয়াহিয়া খান পাকিস্তান মুসলিম লীগের নুরুল আমিনকে প্রধানমন্ত্রী হওয়ার আমন্ত্রণ জানিয়েছিলেন এবং তাকে প্রথম ভাইস প্রেসিডেন্ট হিসাবেও নিয়োগ করেছিলেন। পূর্ব পাকিস্তানে পাকিস্তানিদের বিরুদ্ধে ক্রমবর্ধমান সহিংসতা রাষ্ট্রপতি ইয়াহিয়া খানকে সেখানে শৃঙ্খলা রক্ষার জন্য শক্তি প্রয়োগ করতে বাধ্য করেছিল, যা আরও বাঙ্গালী প্রতিরোধকে (১৯৭০) বৃদ্ধি করেছিল। ১৯৭১ সালে ভারতের বিরুদ্ধে প্রিমিটিভ স্ট্রাইকগুলি আরেকটি যুদ্ধের দিকে পরিচালিত করে, যা পূর্ব পাকিস্তানকে মুক্তি দিয়েছিল এবং বাংলাদেশ সৃষ্টি করেছিল।
পূর্ব পাকিস্তানের কাছে পতনের পর পাকিস্তানের রাজনৈতিক বিচ্ছিন্নতা ও ধ্বংসযজ্ঞের ব্যক্তিগত দায় গ্রহণ করে রাষ্ট্রপতি ইয়াহিয়া খান পদত্যাগ করেন এবং জুলফিকার আলী ভুট্টোকে ক্ষমতা দিয়েছিলেন। রাষ্ট্রপতি ভুট্টো ১৯৭৩ সালে পাকিস্তানের বর্তমান সংবিধান তৈরি করেছিলেন, পাকিস্তানকে একটি সংসদীয় গণতন্ত্রে রূপান্তরিত করেছিলেন এবং রাষ্ট্রপতি ক্ষমতাকে আনুষ্ঠানিকভাবে নামমাত্রে পরিণত করেছিলেন ।
অতীত হস্তক্ষেপ
১৯৭৭ সালে অনুষ্ঠিত সাধারণ নির্বাচনের ফলে ডানপন্থী জোট, পাকিস্তান ন্যাশনাল অ্যালায়েন্স দ্বারা উদ্ভূত নাগরিক অশান্তির পরিবেশ তৈরি হয়েছিল। সেনাবাহিনী প্রধান জেনারেল জিয়া-উল-হক এবং চেয়ারম্যান যুগ্ম-চিফ অ্যাডমিরাল মোহাম্মদ শরিফের সামরিক হস্তক্ষেপের ফলে এর ঘটনা ঘটেছিল। ১৯৭৭ সালে সংবিধান স্থগিত করে, জেনারেল জিয়া-উল-হক ১৯ ৭৮ সালে রাষ্ট্রপতি পদ গ্রহণ করেন। জিয়ার সভাপতিত্ব দেশটিতে তীব্র-ডান আইডিয়াগুলির বৃদ্ধির কারণ ছিল। সংবিধান পুনরুদ্ধার করার জন্য দেশীয় চাপের কাছে পরাজিত হয়ে রাষ্ট্রপতি জিয়া-উল-হক একটি গণভোট (১৯৮৪) অনুষ্ঠিত করেছিলেন এবং ১৯৮৫ সালে সাধারণ নির্বাচনের আহ্বান জানান । রাষ্ট্রপতি জিয়া-উল-হক সংবিধান সংশোধনীর মাধ্যমে মোহাম্মদ জুনেজোকে প্রধানমন্ত্রী নিযুক্ত করেছিলেন এবং আরও ক্ষমতা গ্রহণ করেছিলেন। প্রধানমন্ত্রী জুনেজোকে বরখাস্ত করার পরে, রাষ্ট্রপতি জিয়া-উল-হক ঘোষণা করেছিলেন যে নতুন সাধারণ নির্বাচন অনুষ্ঠিত হবে, তবে রাষ্ট্রপতি জিয়া ১৯৮৮ সালে একটি বিমান দুর্ঘটনায় মারা গিয়েছিলেন ।
১৯৮৮ সালে অনুষ্ঠিত সাধারণ নির্বাচনগুলি ১৯৮৮ সালে পিপিপির জয়ের মুখোমুখি হয়েছিল এবং চেয়ারম্যান সিনেট গোলাম ইসহাক খানকে রাষ্ট্রপতি হিসাবে নিযুক্ত করেছিলেন। নিয়োগের বিষয়টি নিয়ে প্রধানমন্ত্রী বেনজির ভুট্টো ও রাষ্ট্রপতি গোলাম ইসহাক খানের মধ্যে দ্বিধাদ্বন্দ্ব সৃষ্টি হয়েছিল। রাষ্ট্রপতি গোলাম ইসহাক খান বারবার সরকারী বিষয়ে হস্তক্ষেপ করেছিলেন এবং প্রধানমন্ত্রী বেনজির ভুট্টোর বিরুদ্ধে অভিযোগ আরোপ করেছিলেন ; এভাবে ১৯৯০ সালে প্রধানমন্ত্রী বেনজির ভুট্টোকে বরখাস্ত করা হয়। ১৯৯০ সালে সাধারণ নির্বাচন অনুষ্ঠানের পরে নওয়াজ শরীফ একটি আদর্শগত রক্ষণশীল সরকার গঠন করেন এবং রাষ্ট্রপতি গোলাম ইসহাক খান শরীফকে বরখাস্ত করার ব্যর্থ চেষ্টা করেছিলেন। সুপ্রিম কোর্ট এবং চেয়ারম্যানের যুগ্ম চিফ জেনারেল শামীম আল্লামের একটি সফল হস্তক্ষেপের পরে, রাষ্ট্রপতি গোলাম ইসহাক খান এবং প্রধানমন্ত্রী নওয়াজ শরীফ ১৯৯৩ সালে পদত্যাগের আবেদন করেছিলেন।
১৯৯৩ সালে অনুষ্ঠিত নতুন নির্বাচনের পরে প্রধানমন্ত্রী বেনজির ভুট্টো রাষ্ট্রপতি পদে অনুগত ফারুক লেগারি নিয়োগের পরে একটি শক্তিশালী সরকার প্রতিষ্ঠা করেছিলেন। তবে ১৯৯৬ সালে দুর্নীতির অভিযোগ ও মুর্তজা ভুট্টোর বিতর্কিত মৃত্যুর ফলশ্রুতিতে রাষ্ট্রপতি ফারুক লেগারি প্রধানমন্ত্রী বেনজির ভুট্টোকে বরখাস্ত করেন । রাষ্ট্রপতি লেগারি ব্যর্থভাবে প্রধান বিচারপতি সাজ্জাদ আলী শাহকে সমর্থন করেছিলেন - বিচার বিভাগ, নির্বাহী এবং সংসদের দ্বন্দ্বের অবসান ঘটিয়ে উভয়ই পদত্যাগ করেছেন। রফিক তারারকে নিয়োগ দেওয়ার পরে সংসদটি রাষ্ট্রপতিত্বকে নির্ধারিতভাবে সীমাবদ্ধ করার জন্য সফলভাবে সাংবিধানিক সংশোধনী পাস করে। ১৯৯৯ সালে একটি বিতর্কিত স্ব-অভ্যুত্থানের পরে, জেনারেল পারভেজ মোশাররফ ২০০১ সালে প্রধানমন্ত্রী নওয়াজ শরীফ ও রাষ্ট্রপতি রফিক তারারকে বরখাস্ত করার সময় রাষ্ট্রপতি পদে আরও ক্ষমতা গ্রহণ করেন । ২০০৪ সালের জানুয়ারিতে ইলেক্টোরাল কলেজ মোশাররফকে নির্বাচিত করে এবং ফলস্বরূপ তিনি সংবিধান অনুসারে "নির্বাচিত বলে গণ্য হন"।
রাষ্ট্রপতি মোশাররফের বারবার অসাংবিধানিক হস্তক্ষেপের ফলে বিচার বিভাগের প্রতিবন্ধকতা সৃষ্টি হয়েছিল এবং সুপ্রিম কোর্টের সিনিয়র বিচারপতিদের বরখাস্ত করার পরে ২০০৭ সালে জরুরি অবস্থা ঘোষণা করেছিলেন। মোশাররফ ২০০৭ সালে নির্বাচিত হলেও মোশাররফের শাসনের সাংবিধানিক বৈধতা সন্দেহজনক বলে মনে হয়েছিল। একটি জনগণতান্ত্রিক সাংবিধানিক আন্দোলনের ফলে মোশাররফের পরিত্যাগ ঘটে। ২২ আগস্ট ২০০৮, নির্বাচন কমিশন রাষ্ট্রপতি মনোনয়নের জন্য ২ আগস্ট ২০০৮ এবং ২০০৮ সালের সেপ্টেম্বর নির্বাচন অনুষ্ঠানের আহ্বান জানিয়েছিল।
ফিগারহেড ওভারভিউ
২০০৮ সালে রাষ্ট্রপতি নির্বাচনের পরে আসিফ আলী জারদারি ১৯ ৭৩ সালের মতো সংবিধান পুনরুদ্ধার করার জন্য সাংবিধানিক সংশোধনীর পক্ষে তদবির করেছিলেন।   ২০১০ সালে সংসদ সর্বসম্মতিক্রমে এবং বিপুল সংখ্যাগরিষ্ঠতার সাথে সংবিধানের আঠারোতম সংশোধনী পাস করে। এটি রাষ্ট্রপতি ক্ষমতা বাতিল করে দিয়েছিল এবং ভবিষ্যতে সরকারী স্থিতিশীলতার প্রত্যাশা নিয়ে পাকিস্তানের সরকারকে একটি আধা-রাষ্ট্রপতি পদ্ধতি থেকে একটি সংসদীয় প্রজাতন্ত্রে পরিবর্তন করেছিল।
জো ট্রাভার্স
খেলোয়াড়ী জীবন
১৯০০-০১ মৌসুমের শেফিল্ড শিল্ড প্রতিযোগিতায় নাটকীয়ভাবে খেলার উত্তরণ ঘটান। দক্ষিণ অস্ট্রেলিয়ার সদস্যরূপে দুই খেলায় ২১ উইকেট পেয়েছিলেন। তন্মধ্যে, ভিক্টোরিয়ার বিপক্ষে ৯/৩০ বোলিং পরিসংখ্যান দাঁড় করান। এরফলে ভিক্টোরিয়া দল মাত্র ৭৬ রানে গুটিয়ে যায়।
পরের বছর ইংল্যান্ডের বিপক্ষে পঞ্চম টেস্ট শুরু হবার পূর্বমুহূর্তে আঘাতে জর্জরিত জে. ভি. সন্ডার্সের স্থলাভিষিক্ত হন। খেলায় তিনি মাত্র আট ওভার বোলিং করে ১৪ রান দিয়ে একটি উইকেট পেয়েছিলেন। ২৮ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে জো ট্রাভার্সের। খেলায় তিনি সর্বমোট ১০ রান তুলেন। এছাড়াও একটি ক্যাচ তালুবন্দী করেছিলেন। এরপর আর তাকে অস্ট্রেলিয়ার পক্ষে খেলতে দেখা যায়নি। তবে, শেফিল্ড শিল্ডে খেলা চালিয়ে যেতে থাকেন। এরপর থেকে তার বোলিংয়ের ক্রমাবনতি লক্ষ্য করা গেলেও ব্যাটিংয়ের উত্তরণ সবিশেষ লক্ষণীয় ছিল।
অবসর
ক্রিকেট খেলা থেকে অবসর গ্রহণ করার পর কোচের দায়িত্ব পালন করে সুখ্যাতি অর্জন করেন তিনি। জানা যায় যে, ডন ব্র্যাডম্যানকে দক্ষিণ অস্ট্রেলিয়ার সদস্যরূপে অন্তর্ভুক্তি করতে প্রত্যক্ষভাবে কাজ করেছেন জো ট্রাভার্স। ট্রাভার্স ভেবেছিলেন যে, ব্র্যাডম্যানের উপস্থিতির কারণে টেনিসের জনপ্রিয়তা বৃদ্ধি পাবে। এছাড়াও, ব্র্যাডম্যানকে বার্ষিক ৭৫০ পাউন্ড-স্টার্লিং বেতন প্রদানের পরামর্শ দিয়েছিলেন তিনি।
ব্যক্তিগত জীবন
১৫ সেপ্টেম্বর, ১৯৪২ তারিখে ৭২ বছর বয়সে দক্ষিণ অস্ট্রেলিয়ার অ্যাডিলেডে জো ট্রাভার্সের দেহাবসান ঘটে।
অনিল চৌহান
জেনারেল অনিল চৌহান, পিভিএসএম, ইউওয়াইএসএম, এভিএসএম, এসএম, ভিএসএম (জন্ম ১৮ মে ১৯৬১) ভারতীয় সেনাবাহিনীর একজন চার তারকা যুক্ত কর্মকর্তা। তিনি ২৮ সেপ্টেম্বর ২০২২ -এ ভারতের দ্বিতীয় প্রতিরক্ষা প্রধান হিসাবে নিযুক্ত হন। এই পদের নিয়োগের আগে তিনি পূর্ব কমান্ডের জেনারেল অফিসার কমান্ডিং ইন চিফ এর ভূমিকা পালন করেছেন।
ন্যাশনাল ডিফেন্স একাডেমি, খড়গওয়াসলা এবং ইন্ডিয়ান মিলিটারি একাডেমি, দেরাদুনের প্রাক্তন ছাত্র, চৌহান ১৯৮১ সালে ১১ তম গোর্খা রাইফেলে কমিশন লাভ করেন। তার চার দশকের বেশি সামরিক কেরিয়ার রয়েছে। চৌহান একবার মেজর জেনারেল হিসাবে বারামুল্লায় উত্তর কমান্ডের একটি পদাতিক ডিভিশনের কমান্ড করেছিলেন, পরে লেফটেন্যান্ট জেনারেলের পদমর্যাদায় ২০১৭ থেকে ২০১৮ সাল পর্যন্ত নাগাল্যান্ড-ভিত্তিক III কর্পসের কমান্ডিং অফিসার হিসাবে দায়িত্ব পালন করেছিলেন। ২০১৮ সালের জানুয়ারিতে, তাকে ডিরেক্টর জেনারেল মিলিটারি অপারেশনস (ডিজিএমও) পদে নিযুক্ত করা হয়েছিল, এই সময়কালে তিনি দুটি গুরুত্বপূর্ণ সামরিক অভিযানের কার্য সম্পাদনের তত্ত্বাবধান করেছিলেন: পাকিস্তানের বিরুদ্ধে 2019 এর প্রতিশোধমূলক বিমান হামলা এবং অপারেশন সানরাইজ - একটি যৌথ ভারত-মিয়ানমার-বিরোধী বিদ্রোহ স্ট্রাইক।
প্রাথমিক জীবন এবং শিক্ষা
চৌহান কলকাতার কেন্দ্রীয় বিদ্যালয় ফোর্ট উইলিয়ামের ছাত্র ছিলেন। পরবর্তীকালে তিনি ন্যাশনাল ডিফেন্স একাডেমি, খড়গওয়াসলা এবং ইন্ডিয়ান মিলিটারি একাডেমি, দেরাদুন থেকে স্নাতক হন। তিনি গাড়োয়ালি রাজপুত পরিবারের সদস্য।
সামরিক কর্মজীবন
জুলাই ২০১৯-এ, তিনি জেনারেল মনোজ মুকুন্দ নারাভানের GOC- ইন-সি, ইস্টার্ন কমান্ডের স্থলাভিষিক্ত হওয়ার জন্য নিযুক্ত হন যখন নরবণে পরবর্তী ৩১ আগস্ট সেনাবাহিনীর ভাইস চিফ (VCOAS) হন।
চিফ অফ ডিফেন্স স্টাফ
জেনারেলের বিপিন রাওয়াত, প্রথম চিফ অফ ডিফেন্স স্টাফ (CDS), 8 ডিসেম্বর 2021-এ একটি হেলিকপ্টার দুর্ঘটনায় প্রয়াণের পর, পদটি শূন্য হয়ে যায়। রাওয়াতের উত্তরসূরির আসন্ন পছন্দ নিয়ে ক্রমবর্ধমান অনিশ্চয়তার মধ্যে, কেন্দ্রীয় সরকার জেনারেল মনোজ মুকুন্দ নরবণে, তৎকালীন সেনাপ্রধান (সিওএএস), চেয়ারম্যান চিফস অফ স্টাফ কমিটির (চেয়ারম্যান সিওএসসি) পদে একজন ভারপ্রাপ্ত কর্মকর্তা হিসাবে, নিযুক্ত করে। নরবণে, সশস্ত্র বাহিনীর তিনটি শাখার মধ্যে তৎকালীন সবচেয়ে বরিষ্ঠ প্রধান ছিলেন।
জুন ২০২২-এ, প্রতিরক্ষা মন্ত্রক (এমওডি) একটি গেজেট বিজ্ঞপ্তি জারি করেছিল, যেখানে বলা হয়েছিল যে ৬২ বছরের কম বয়সী যে কোনও তিন-তারকা অফিসার - লেফটেন্যান্ট জেনারেল, ভাইস অ্যাডমিরাল বা এয়ার মার্শাল, কর্মরত বা অবসরপ্রাপ্ত, যোগ্য প্রার্থীদের যোগ্য বলে বিবেচিত করা হবে এবং সিডিএস হিসাবে নিয়োগ করা হবে। বিজ্ঞপ্তিটি পরবর্তীকালে চৌহানকে সিডিএস নিযুক্ত করে, যিনি ইতিমধ্যেই ২০২১ সালে ৬০ বছর বয়সে লেফটেন্যান্ট জেনারেল হিসাবে অবসর নিয়েছিলেন। ২৮ সেপ্টেম্বর ২০২২-এ, এমওডি আনুষ্ঠানিকভাবে ঘোষণা করেছিল যে চৌহানকে দ্বিতীয় সিডিএস নিয়োগকারী হিসাবে নির্বাচিত করা হয়েছে, পদের শূন্যতার নয় মাস মেয়াদ শেষ হয়েছে।
ব্যক্তিগত জীবন
চৌহান একজন শিল্পী অনুপমাকে বিয়ে করেছিলেন। এই দম্পতির একটি মেয়ে প্রজ্ঞা রয়েছে। একজন শিল্প উৎসাহী, চৌহান তিব্বতি শিল্পের একজন গভীর অনুরাগী, যা তার স্ত্রীর কারণে হয়েছেন। উল্লেখযোগ্যভাবে, চৌহান উত্তরাখণ্ড রাজ্যের পাউরি গাড়োয়াল জেলার বাসিন্দা, যেটি একই সাথে, দুটি সম্পর্কিত ব্যক্তিত্বের পূর্বপুরুষের অঞ্চলও: জেনারেল বিপিন রাওয়াত, তার পূর্বসূরি এবং অজিত ডোভাল, তার সহকর্মী।
সামরিক বাহিনীতে কর্মজীবন ছাড়াও, চৌহান দুটি বই লিখেছেন: আফটারম্যাথ অফ এ নিউক্লিয়ার অ্যাটাক - নিউক্লিয়ার পরিনামের প্রভাবের বিশদ বিবরণী একটি বিশ্লেষণাত্মক, যা ২০১০ সালে প্রকাশিত হয়েছিল এবং ১১ গোর্খা রাইফেলস রেজিমেন্টাল সেন্টারের ইতিহাস, রেজিমেন্টের একটি ক্রনিকল।
সম্মান এবং সজ্জা
চৌহান পরম বিশিষ্ট সেবা পদক, উত্তম যুদ্ধ সেবা পদক, অতি বিশিষ্ট সেবা পদক, সেনা পদক এবং বিশিষ্ট সেবা পদক দ্বারা ভূষিত হয়েছেন।
যিশুর জন্মবার্তা ঘোষণা
]
যিশুর জন্মবার্তা ঘোষণা (הבשורה למרים; Ευαγγελισμός της Θεοτόκου; البشارة; annuntiatio) যা আশীর্বাদপুষ্ট কুমারী মরিয়মের নিকট জন্মবার্তা ঘোষণা, আমাদের সম্ভ্রান্ত নারীর নিকট জন্মবার্তা ঘোষণা বা প্রভুর জন্মবার্তা ঘোষণা নামেও পরিচিত, হল প্রধান স্বর্গদূত গাব্রিয়েল কর্তৃক পুণ্যবতী কুমারী মরিয়মের নিকট সেই ঘোষণার খ্রীষ্টীয় উদযাপন যেখানে বলা হয়েছিল যে মরিয়ম পবিত্র আত্মার প্রভাবে গর্ভধারণ করবেন এবং একটি পুত্রসন্তান জন্ম দেবেন। সেই সন্তান হবেন মশীহ বা খ্রীষ্ট এবং ঈশ্বরের পুত্র। গাব্রিয়েল মরিয়মকে তাঁর পুত্রের নাম যীশু রাখতে বলেন যার অর্থ “সদাপ্রভু পরিত্রাণ”।
লূক ১:২, অনুসারে, এলিবিবেথের পেটে দীক্ষাগুরু জনের গর্ভাবস্থার "ষষ্ঠ মাসে" এই অ্যানানসিয়েশন হয়েছিল। উত্তরের ভার্ভাল ইকুইনক্সনিনে ধারণা অনুযায়ী, অনেক খ্রিস্টান এই অনুষ্ঠানটি ২৫ শে মার্চ বলে ঘোষণা দিয়েছেন, ক্রিসমাসের আগে, যীশুর আনুষ্ঠানিক জন্মদিনের পূর্বে। সাধারণভাবে অ্যানানসিয়েশন খ্রিস্টান শিল্পে, পাশাপাশি ক্যাথলিক চার্চের মেরিয়ান আর্টে, বিশেষত মধ্যযুগ এবং রেনেসাঁর সময় এক গুরুত্বপূর্ণ বিষয়। অ্যানানসিয়েশনকে চিত্রিত করার শিল্পকর্মকেও কখনও কখনও অ্যানানসিয়েশন বলা হয়।
বাইবেলের উদ্ধৃতি
বাইবেলের লূক ১:২৬–৩৮-এ অ্যানানসিয়েশন বর্ণিত হয়েছে:
২৬. পরে ষষ্ঠ মাসে গাব্রিয়েল দূত ঈশ্বরের নিকট হইতে গালীল দেশের নাসরৎ নামক নগরে একজন কুমারীর নিকটে প্রেরিত হইলেন, ২৭. তিনি দায়ূদ-কুলের যোষেফ নামক পুরুষের প্রতি বাগ্‌দত্তা হইয়াছিলেন; সেই কুমারীর নাম মরিয়ম। ২৮. দূত গৃহমধ্যে তাঁহার কাছে আসিয়া কহিলেন, অয়ি মহানুগৃহীতে, মঙ্গল হউক; প্রভু তোমার সহবর্তী। ২৯. কিন্তু তিনি সেই বাক্যে অতিশয় উদ্বিগ্ন হইলেন, আর মনে মনে আন্দোলন করিতে লাগিলেন, এ কেমন মঙ্গলবাদ? ৩০. দূত তাঁহাকে কহিলেন, মরিয়ম, ভয় করিও না, কেননা তুমি ঈশ্বরের নিকটে অনুগ্রহ পাইয়াছ। ৩১. আর দেখ, তুমি গর্ভবতী হইয়া পুত্র প্রসব করিবে, ও তাঁহার নাম যীশু রাখিবে। ৩২. তিনি মহান হইবেন, আর তাঁহাকে পরাৎপরের পুত্র বলা যাইবে; আর প্রভু ঈশ্বর তাঁহার পিতা দায়ূদের সিংহাসন তাঁহাকে দিবেন; ৩৩. তিনি যাকোব-কুলের উপরে যুগে যুগে রাজত্ব করিবেন, ও তাঁহার রাজ্যের শেষ হইবে না। ৩৪. তখন মরিয়ম দূতকে কহিলেন, ইহা কিরূপে হইবে? আমি ত পুরুষকে জানি না। ৩৫. দূত উত্তর করিয়া তাঁহাকে কহিলেন, পবিত্র আত্মা তোমার উপরে আসিবেন, এবং পরাৎপরের শক্তি তোমার উপরে ছায়া করিবে; এই কারণ যে পবিত্র সন্তান জন্মিবেন, তাঁহাকে ঈশ্বরের পুত্র বলা যাইবে। ৩৬. আর দেখ, তোমার জ্ঞাতি যে ইলীশাবেৎ, তিনিও বৃদ্ধ বয়সে পুত্রসন্তান গর্ভে ধারণ করিয়াছেন; লোকে যাঁহাকে বন্ধ্যা বলিত, এই তাঁহার ষষ্ঠ মাস। ৩৭. কেননা ঈশ্বরের কোন বাক্য শক্তিহীন হইবে না। ৩৮. তখন মরিয়ম কহিলেন, দেখুন, আমি প্রভুর দাসী; আপনার বাক্যানুসারে আমার প্রতি ঘটুক। পরে দূত তাঁহার নিকট হইতে প্রস্থান করিলেন।
মথি ১: ১৮–২২-এ যোষেফকে পৃথক ঘোষণা দেওয়া হয়েছে:
"১৮. যীশু খ্রীষ্টের জন্ম এইরূপে হইয়াছিল। তাঁহার মাতা মরিয়ম যোষেফের প্রতি বাগ্‌দত্তা হইলে তাঁহাদের সহবাসের পূর্বে জানা গেল, তাঁহার গর্ভ হইয়াছে- পবিত্র আত্মা হইতে। ১৯. আর তাঁহার স্বামী যোষেফ ধার্মিক হওয়াতে ও তাঁহাকে সাধারণের কাছে নিন্দার পাত্র করিতে ইচ্ছা না করাতে, গোপনে ত্যাগ করিবার মানস করিলেন। ২০. তিনি এই সকল ভাবিতেছেন, এমন সময় দেখ, প্রভুর এক দূত স্বপ্নে তাঁহাকে দর্শন দিয়া কহিলেন, যোষেফ, দায়ূদ-সন্তান, তোমার স্ত্রী মরিয়মকে গ্রহণ করিতে ভয় করিও না, কেননা তাঁহার গর্ভে যাহা জন্মিয়াছে, তাহা পবিত্র আত্মা হইতে হইয়াছে; ২১. আর তিনি পুত্র প্রসব করিবেন, এবং তুমি তাঁহার নাম যীশু ত্রাণকর্তা] রাখিবে; কারণ তিনিই আপন প্রজাদিগকে তাহাদের পাপ হইতে ত্রাণ করিবেন। ২২. এই সকল ঘটিল, যেন ভাববাদী দ্বারা কথিত প্রভুর এই বাক্য পূর্ণ হয়, ২৩.“দেখ, সেই কন্যা গর্ভবতী হইবে, এবং পুত্র প্রসব করিবে, আর তাঁহার নাম রাখা যাইবে ইম্মানূয়েল;” অনুবাদ করিলে ইহার অর্থ, ‘আমাদের সহিত ঈশ্বর।’"
পাণ্ডুলিপি 4Q246
মৃত সমুদ্রের স্ক্রোলের পাণ্ডুলিপি 4Q246তে আছে:
"[এক্স] পৃথিবীতে মহান হবে। হে রাজা, সমস্ত লোক শান্তি বজায় রাখবে এবং সকলেই তাঁর সেবা করবে। তাকে মহান ঈশ্বরের পুত্র বলা হবে এবং তাঁর নামেই তাঁকে ঈশ্বরের পুত্র হিসাবে গ্রহণ করা হবে এবং তারা তাঁকে পরমেশ্বরের পুত্র বলে সম্বোধন করবে"
এটি প্রস্তাবিত হয়েছে যে, বিষয়বস্তুর মধ্যে সাদৃশ্য এমন যে লূকের সংস্করণটি কোনও উপায়ে কুমরানের মূলপাঠের উপর নির্ভরশীল হতে পারে।
কুরআনে
সূরা আল ইমরান:৪৫ - যখন ফেরেশতাগণ বললো, হে মারইয়াম আল্লাহ তোমাকে তার এক বানীর সুসংবাদ দিচ্ছেন, যার নাম হলো মসীহু-মারইয়াম-তনয় ঈসা, দুনিয়া ও আখেরাতে তিনি মহাসম্মানের অধিকারী এবং আল্লাহর ঘনিষ্ঠদের অন্তর্ভুক্ত।
এছাড়াও সূরা ১৯ঃ১৬ (মরিয়ম - মেরি)ও ঘোষণাপত্র বোঝায়।
পূর্বের খ্রীস্টধর্ম
এই বিভাগ যাচাইয়ের জন্য অতিরিক্ত তথ্যসূত্র প্রয়োজন।
পূর্ব অর্থোডক্স, পূর্ব ক্যাথলিক এবং এশিয়ার অর্থোডক্স গীর্জাগুলিতে, ঘোষণাপত্র উৎসব লিটার্জিকাল বছরের বারোটি "অত্যধিক উৎসব" এর মধ্যে একটি এবং এটি সেই আটটির মধ্যে একটি যেগুলোকে পালনকর্তার উৎসব হিসাবে গণ্য করা হয়। অর্থোডক্স চার্চ জুড়ে, এ ভোজটি ২৫শে মার্চ উদযাপিত হয়। যে গীর্জাগুলিতে নতুন রীতির ক্যালেন্ডার ব্যবহার করা হয় (সংশোধিত জুলিয়ান বা গ্রেগরিয়ান), এই তারিখটি সিভিল ক্যালেন্ডারে ২৫ শে মার্চের সাথে মিলে যায়, যে গীর্জাগুলিতে পুরানো রীতির জুলিয়ান ক্যালেন্ডার ব্যবহার করা হয়, সেখানে, ২৫ শে মার্চ সিভিল ক্যালেন্ডারে এপ্রিলের ৭ তারিখ বলে বিবেচনা করা হয় এবং ২১০০ সাল থেকে এপ্রিলের ৮ তারিখে পড়বে।
ঘোষণার ভোজের জন্য ঐতিহ্যবাহী স্তবগান (ট্রপারিয়ন) সেন্ট আথানাসিয়াসে ফিরে যায়। এটি এরকম:
আজ আমাদের উদ্ধারের সূচনা, আর অনন্ত রহস্যের উন্মোচন! ঈশ্বরের রসূল ভার্জিনের পুত্র হয়ে উঠেন কেননা গ্যাব্রিয়েল রহমত আসার ঘোষণা দিয়েছে। তাঁর সাথে একত্রে যীশুর মায়ের কাছে কাঁদতে দাও: "আনন্দ করুন, হে কৃপা প্রাপ্ত, প্রভু আপনার সাথে আছেন!"
সেন্ট ইফ্রয়িম পরামর্শ দিয়েছেন যে যিশু খ্রিস্টকে গর্ভধারণের তারিখ- এক্সুডাস ১২ অনুযায়ী, হিব্রু ক্যালেন্ডারে ১০ নিসানে পড়েছিল, যেদিন নিস্তারপর্বের মেষশাবক মনোনীত করা হয়েছে। কিছু বছর, ১০ নিসান ২৫ শে মার্চে পড়েছিল, যেটি ঘোষণাপত্র উৎসব উৎযাপনের জন্য ঐতিহাসিক তারিখ এবং লেবাননে সরকারী ছুটি।
অ্যানানসিয়েশনের জন্য গীর্জাগুলো অবস্থান চিহ্নিত করছে
রোমান ক্যাথলিক এবং পূর্ব অর্থোডক্স চার্চ উভয়েরই ধারণা যে ঘোষণাটি নাসেরেতে হয়েছিল, তবে যথাযথ অবস্থানের তুলনায় কিছুটা আলাদা। অ্যাসনোশনের বাসিলিকা পূর্ববর্তী স্থানটিকে পছন্দ করে সেই স্থানটিকে চিহ্নিত করে, আর গ্রীক অর্থোডক্স চার্চ অফ অ্যানোনিশান চিহ্নিত করে যেগুলি পরবর্তীকালে পছন্দ করে।
অ্যানানসিয়েশনের উৎসব
গ্রীকদের স্বাধীনতা দিবসও অ্যানানসিয়েশন উৎসবে পালিত হয় এবং ২৫শে মার্চ লেবাননেও জাতীয় ছুটি ।
৫২৫ খ্রীস্টাব্দে অ্যানো ডোমিনি ক্যালেন্ডার সিস্টেমটি যখন ডায়নিসিয়াস এক্সিগুয়াসের দ্বারা প্রথম চালু করা হয়েছিল, তখন তিনি ২৫ শে মার্চকে নতুন বছরের সূচনা করেছিলেন, কেননা ক্যাথলিক ধর্মতত্ত্ব অনুসারে, খ্রিস্টের আগমনের সাথে সাথে কৃপার যুগ শুরু হয়ে যায়। নির্দিষ্টকরে প্রথম এ উৎসবের উল্লেখ রয়েছে, টোলেডোর ৬৫৬ পরিষদের একটি ধর্মশাস্ত্রে যেখানে এটি পুরো গির্জা জুড়ে উদযাপিত হয় বলে বর্ণনা করা হয়েছে।  কনস্ট্যান্টিনোপোলের ৬৯২ পরিষদে "ট্রুলোতে" ইস্টার এবং অ্যানানসিয়েশন উৎসব ব্যতীত লেন্টের সময় অন্য কোনও উৎসব পালন নিষিদ্ধ করা হয়েছিল। এর কারণ হিসাবে এটি দাবি করা হয়েছিল যে এটি অ্যাথানাসিয়াস এবং গ্রেগরি থাইমাটুরগাসের ধর্মানুশাসনের পাণ্ডুলিপিগুলিতে প্রকাশিত হয়েছিল তবে পরবর্তীকালে এগুলি উদ্বেগজনক বলে প্রমাণিত হয়েছিল।
ইস্টার সহ, ২৫ শে মার্চ অনেক প্রাক-আধুনিক খ্রিস্টান দেশে নববর্ষের দিন হিসাবে উদযাপিত হয়েছিল। ছুটির দিনটি ফ্রান্সে ১ জানুয়ারিতে স্থানান্তরিত হয়েছিল চার্লস নবম এর ১৫৬৪ রউসিলনের সম্পাদনা দ্বারা। ইংল্যান্ডে, অ্যানানসিয়েশন উৎসবটি লেডি ডে হিসাবে পরিচিতি লাভ করে, এবং ১৭৫২ সাল পর্যন্ত লেডি ডে ইংরেজি নতুন বছরের সূচনা হিসেবে চিহ্নিত হয়েছিল।  এছাড়াও ইংল্যান্ডে, ওয়ার্সেস্টার তার ১২৪০তম সম্মেলনে অ্যানানসিয়েশন উৎসবের দিনটিতে সমস্ত দাপ্তরিক কাজ নিষিদ্ধ করেছিল এবং এটিকে বিশ্রামের দিন হিসাবে ঘোষণা করেছিল।
খ্রিস্টীয় শিল্পে
খ্রিস্টান শিল্পে অন্যতম বহুল প্রচলিত বিষয় ছিল অ্যানানসিয়েশন। অ্যানানসিয়েশনের চিত্রগুলি প্রিসিলা ভুগর্ভস্থ সমাধিক্ষেত্রের সাথে খ্রিস্টান ধর্মের প্রাচীনকালে ফিরে যায়, এর মধ্যে রয়েছে, ৪র্থ শতাব্দীর অ্যানানসিয়েশনের প্রাচীনতম দেয়াল চিত্রও। খ্রিস্টান প্রাচ্য এবং রোমান ক্যাথলিক মেরির চিত্রশিল্পে, বিশেষত মধ্যযুগ এবং নবজাগরণের সময় এবং প্রায় সমস্ত প্রধান বিষয়গুলির মধ্যে এটি চিত্রশিল্পের একটি প্রিয় শৈল্পিক বিষয় হয়ে দাঁড়িয়েছে। কুমারী মেরি এবং দেবদূত গ্যাব্রিয়েলের চিত্র, খাঁটি ও করুণার প্রতীক, যা রোমান ক্যাথলিক মারিয়ান শিল্পের প্রিয় বিষয় ছিল, যেখানে দৃশ্যগুলো মরিয়মের চির কুমারীত্বকে উপস্থাপন করার জন্য ব্যবহৃত হয়েছিল গ্যাব্রিয়েল দেবদূতের ঘোষণার মাধ্যমে। তা এই যে, মরিয়ম একটি শিশু গর্ভে ধারণ করবে যে হবে ঈশ্বরের রসূল।
এই বিষয়ে কাজগুলি, স্যান্ড্রো বোটিসেল্লি, লিওনার্দো দা ভিঞ্চি, কারাভাজ্জিও, ডুসিও, জ্যান ভ্যান আইক, এবং মুরিলো প্রমুখ শিল্পীরা তৈরি করেছেন। রোমের ট্র্যাস্তেভেরির সান্তা মারিয়ায় পিয়েট্রো কাভালিনী-এর মোজাইক (১২৯১), পদুয়ার স্ক্রোভেনি চ্যাপেলে গিয়োটোর দেয়াল চিত্র (১৩০৩), ফ্লোরেন্সের সান্তা মারিয়া নভেল্লার গির্জায় ডোমেনিকো গিরল্যান্ডাইও এর দেয়াল চিত্র (১৪৮৬) এবং ফ্লোরেন্সের সান্তা ক্রসের গির্জায় ডোনেটেটোর সোনালী ভাস্কর্য (১৪৩৫) এর বিখ্যাত উদাহরণ।
তাইওয়ান–বুর্কিনা ফাসো সম্পর্ক
তাইওয়ান–বুর্কিনা ফাসো সম্পর্ক হল প্রজাতন্ত্রী চীন বা তাইওয়ান এবং বুর্কিনা ফাসো রাষ্ট্রদ্বয়ের মধ্যকার দ্বিপাক্ষিক সম্পর্ক। প্রজাতন্ত্রী চীনকে ২১টি জাতিসংঘের সদস্য রাষ্ট্র স্বীকৃতি দেয়, হোলি সী বাদে, যার একটি হল বুর্কিনা ফাসো। গাম্বিয়া এবং তাইওয়ানের মধ্যকার সম্পর্কচ্ছেদের পর আরওসিকে স্বীকৃতি দেওয়া আফ্রিকার তিনটি রাষ্ট্রের মধ্যে বুর্কিনা ফাসো একটি হয়। অন্য দুটি রাষ্ট্র হল গণপ্রজাতন্ত্রী সাঁউ তুমি ও প্রিন্সিপি এবং সোয়াজিল্যান্ড রাজ্য। এটি ইউএনের সবচেয়ে জনপ্রিয় সদস্য রাষ্ট্র যারা প্রজাতন্ত্রী চীনকে সম্পূর্ণ সমর্থন করে।
ইতিহাস
বুর্কিনা ফাসো, ১৯৮৪ সাল পর্যন্ত প্রজাতন্ত্রী আপার ভোল্টা হিসেবে পরিচিত দেশটি ১৯৬১ সালে প্রজাতন্ত্রী চীনের সাথে কূটনৈতিক সম্পর্ক স্থাপন করে, ফ্রান্সের উপনিবেশ থেকে স্বাধীন রাষ্ট্র হিসেবে প্রতিষ্ঠিত হবার এক বছরের মাথায়। প্রায় এক যুগেরও বেশি সময় ধরে এ সম্পর্ক চলতে থাকে, তবে ১৯৭৩ সালের ১৫ই সেপ্টেম্বর ১৯৬৬ সালে সামরিক অভ্যুত্থানের মাধ্যমে ক্ষমতায় আসা মেজর জেনারেল স্যানগোলে লামিজানার নেতৃত্বে আপার ভোল্টা সরকার আরওসিকে অস্বীকৃতি দিয়ে গণপ্রজাতন্ত্রী চীনের সাথে সম্পর্ক স্থাপন করেন। ইউএনজিএ রেজোল্যুশনে এই ঘটনা সংঘটিত হয়, ফলশ্রুতিতে আরওসিকে বহিষ্কার করে পিআরসি স্থান করে নেয়।
সমসাময়িক ঘটনাবলী
তখন থেকেইই তাইওয়ান সম্পর্ক বজায় রাখতে সদা তৎপর থাকে। তারা বুর্কিনা ফাসোর অর্থনীতিতে যথেষ্ট মানবিক সাহায্য এবং বিনিয়োগ করছে। উদাহরণস্বরূপ, বুর্কিনা ফাসোতে উৎপাদিত ধানের ৩৪ শতাংশেরও বেশির পিছনে অবদান রাখে বুর্কিনা ফাসোতে নিয়োজিত তাইওয়ানের প্রযুক্তিক মিশন। তাইওয়ানের প্রযুক্তিগত সাহাযয্যে স্থাপিত ন্যাশনাল ব্লেইজ কম্পাওরের হাসপাতালই হল পশ্চিম আফ্রিকার প্রথম কম্পিউটার-পরিচালিত সাধারণ হাসপাতাল। স্বাস্থ্যখাতে অন্যান্য সাহায্যের মধ্যে রয়েছে এইডস রোগের দ্রুত বিস্তার রোধে তাইওয়ান কর্তৃক বিপুল পরিমাণ কনডম ও ঔষধ সরবরাহ।
২০০৮ সালের ৪ ডিসেম্বর, তাইপেই এবং উয়াগাদুগু "সিস্টার সিটি" হিসেবে অভিহিত হয়।
২০১২ সালের এপ্রিল মাসে তাইওয়ানের রাষ্ট্রপতি মা ইং জিও তার প্রথম আফ্রিকা সফরে যান। তখন তিনি বুর্কিনা ফাসোতেও সফর করেন এবং রাষ্ট্রপতি কমপাওরের সাথে সাক্ষাৎ করেন। এ সফরে তিনি বুর্কিনা ফাসোর শিক্ষা, স্বাস্থ্য, যাতায়াত ব্যবস্থা এবং কৃষি খাতে আরও বেশি সাহায্যের প্রতিশ্রুতি দেন। তিনি ২০১৪ সালের জানুয়ারি মাসে বুর্কিনা—তাইওয়ান সম্পর্কে বিশ বছর উদ্‌যাপন উপলক্ষ্যে আবারও সফর করেন। তখন আবারও কমপাওরের সাথে সাক্ষাৎ করেন।
অ্যালোট্রা ডুবুরি
অ্যালোট্রা ডুবুরি (Alaotra grebe বা Delacour's little grebe বা rusty grebe), (দ্বিপদ নাম: Tachybaptus rufolavatus), হচ্ছে একটি বিলুপ্ত পাখির প্রজাতি। এটি ছিল মাদাগাস্কার দ্বীপের অ্যালোট্রা হ্রদের স্থানীয় প্রজাতি ছিল।
বিবরণ
এই ডুবুরি ছিল  লম্বা। ছোট পাখার জন্য এদের উড়ার ক্ষমতা খুব সীমাবদ্ধ ছিল।
ইতিহাস
সবশেষ এই প্রজাতি ১৯৮৫ সালে দেখা গেছে (যেটি হতে পারে ছোট ডুবুরির সাথে হাইব্রিড) এবং এদেরকে ২০১০ সালে বিলুপ্ত ঘোষণা করা হয়েছে। এই প্রজাতির শুধু একটি আলোকচিত্র টিকে আছে।
লখনউ এনআর রেলওয়ে বিভাগ
লখনউ এনআর রেলওয়ে বিভাগ ভারতীয় রেলওয়ের উত্তর রেলওয়ে জোন (এনআর) এর অধীনে থাকা পাঁচটি রেলওয়ে বিভাগের একটি। এই রেলওয়ে বিভাগটি ২৩ এপ্রিল ১৮৬৭ সালে গঠিত হয়েছিল এবং এর সদর দপ্তর উত্তর প্রদেশ রাজ্যের লখনউতে অবস্থিত।
দিল্লি রেলওয়ে বিভাগ, ফিরোজপুর রেলওয়ে বিভাগ, আম্বালা রেলওয়ে বিভাগ এবং মোরাদাবাদ রেলওয়ে বিভাগ হল এনআর জোনের অধীনে অন্যান্য রেলওয়ে বিভাগ যার সদর দপ্তর নতুন দিল্লিতে অবস্থিত।
রেলওয়ে স্টেশন এবং শহরের তালিকা
তালিকায় লখনউ রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য বন্ধ স্টেশন -
হাজী শরীয়তুল্লাহ
হাজী শরীয়তুল্লাহ (১৭৮১-১৮৪০) ধর্মীয় সংস্কারক, নীলকর ও সামন্তবাদ বিরোধী নেতা এবং ভারতবর্ষে সংঘটিত ফরায়েজি আন্দোলনের মুখপাত্র। তিনি শুধু ধর্মীয় সংস্কারক ছিলেন না, বরং কৃষক, তাঁতি এং অন্যান্য শ্রমজীবী মানুষকে শোষণ থেকে মুক্ত করার জন্য সংস্কার আন্দোলন পরিচালনা করেছিলেন। তিনি চেয়ে ছিলেন মুসলমানদের মাঝে দিনে দিনে যে ধর্মীয় কুসংস্কার প্রবেশ করেছে তা উচ্ছেদ করে তাদের ইসলামের মূল অবস্থায় ফিরিয়ে আনতে। অনেকের মতে, তিনি ওয়াহাবি আন্দোলন দ্বারা অনুপ্রাণিত হয়েছিলেন। ইসলামের প্রধান করণীয় কাজকে বলে 'ফরজ'। এচিন্তা থেকেই তার সংস্কার আন্দোলনের নাম হয় 'ফরায়েজি আন্দোলন'।
জন্ম ও প্রারম্ভিক জীবন
শরীয়তুল্লাহর জন্ম ততৎকালীন ব্রিটিশ ইস্ট ইন্ডিয়া কোম্পানির শাসনাধীন বেঙ্গল প্রেসিডেন্সির ফরিদপুর জেলার চর শামাইল গ্রামের এক দরিদ্র তালুকদার পরিবারে। ছেলেবেলায় তিনি বাড়ি থেকে পালিয়ে চলে আসেন কলকাতায়। তিনি তার গুরু মওলানা বাশারত আলীর সাথে ১৭৯৯ খ্রিষ্টাব্দে মক্কায় হজের উদ্দেশ্যে গমন করেন, এবং ১৮১৮ খ্রিষ্টাব্দে সেখান থেকে দেশে ফিরে আসেন। তিনি আরবি ভাষায় পণ্ডিত ছিলেন।
ফরায়েজি আন্দোলন
বাংলার মুসলমানদের মাঝে বেশ কিছু সংখ্যক ছিল ধরমান্তরিত। তাই মুসলমান হওয়ার পরো স্বাভাবিক ভাবে তাদের মধ্যে পূর্বধরম ও সংস্কৃতির অনেক কিছুর প্রভাব থেকেই যায়। এগুলো প্রকট হয়ে দেখা দেয় বাংলায় ব্রিটিশ শাসন প্রতিষ্ঠার পর থেকে। মক্কায় তিনি ওয়াহাবি আন্দোলনের নেতা শাহ ওয়ালিউল্লাহ এবং সৈয়দ আহমদ বেরলভীর চিন্তাধারা দ্বারা অনুপ্রাণিত হন। মক্কায় থাকাকালীন সময়ে তিনি সংকল্পবদ্ধ হন যে, দেশে ফিরে তিনি সমাজ সংস্কারে মনোযোগী হবেন। তাই তিনি মক্কা থেকে দেশে ফিরে সমাজ সংস্কারে মনোনিবেশ করেন।উনিশ শতকের প্রথম দিকে এ অঞ্চলে তার নেতৃত্বে যে আন্দোলন গড়ে ওঠে তা ফরায়েজি আন্দোলন নামে পরিচিত। তিনি দুই রকম পাপ থেকে মুসলমানদের বিরত থাকার কথা বলেন। প্রথমটি 'শিরক' আর দ্বিতীয়টি হলো 'বেদাত'। এই লক্ষ্যে তিনি মুসলমানদের দুই দফা নির্দেশনা দেন-
(১) আত্মবিশ্বাস জাগ্রতকরণ : এই আন্দোলনের মূল লক্ষ্য ছিল মুসলমানদের মধ্যে আত্মবিশ্বাস জাগ্রত করা। কারণ সে সময়ের মুসলমান সমাজ প্রবর্তিত পীর পূজা,কবর পূজা,মনসা পূজা,শীতলা পূজা ইত্যাদি নানা ধরনের অনৈসলামিক কর্মকাণ্ড দ্বারা গোটা বাংলার মুসলমান সমাজকে আচ্ছন্ন করে রেখেছিল। মুসলমানদের জীবন ব্যবস্থা থেকে ধর্মীয় অনাচার ও কুসংস্কার গুলো বিদূরিত করে কুরআন ও সুন্নাহ মতে জীবন যাপনে উদ্ধুদ্ধ করা এবং ইসলামের " ফরজ" কাজ গুলো অবশ্যম্ভাবী পালন করার উদাত্ত আহ্বান জানান। আর এই "ফরজ" কথাটি থেকেই ফরায়েজি শব্দটি এসেছে।
(২)মুসলমানদের মধ্যে রাজনৈতিক চেতনার বিস্তার ও অর্থনৈতিক দিকনির্দেশনা: তিনিই প্রথম রাজনৈতিক দূরবীক্ষণ দ্বারা অনুভব করেছিলেন যে, ভারতবর্ষ থেকে ইংরেজ শাসনের অবসান ছাড়া ভারতবর্ষের জনগণের মুক্তি অসম্ভব। আর এজন্য তিনি দরিদ্র কৃষক,তাতি শোষক শ্রেণীকে মহাজন,জমিদার নীলকর বণিকদের বিরুদ্ধে ঐক্যবদ্ধ হওয়ার আহ্বান জানান এবং আরবের ওয়াহাবী আন্দোলনের আদলে ফরায়েজি আন্দোলন শুরু করেন। নীলকর ও অত্যাচারী জমিদারদের বিরুদ্ধে প্রচার চালাতেন। তার প্রবর্তিত ধর্মমত ছিল আধুনিক ও মানবতাবদী। তৎকালীন সমাজের উৎপীড়নমূলক নিয়ম রদ করে ভন্ড মোল্লা মৌলবীদের হাত থেকে তার শিষ্যদের রক্ষা করেন। একারণে রক্ষণশীল ধনী মুসলমানগনেরা তাকে ঢাকা থেকে বিতাড়িত করে। ফরিদপুর ও ঢাকা জেলার অসংখ্য কৃষক তার শিষ্যত্ব গ্রহণ করেছিল। তার ছেলে দুদু মিয়াও একজন ঐতিহাসিক যোদ্ধা ও ফরায়েজি আন্দোলন শ্রেষ্ঠ ব্যক্তিত্ব। তিনি নীলকরদের বিরুদ্ধে যুদ্ধ করে ব্রিটিশদের তাড়ানোতে ভূমিকা রেখেছিলেন।
হাজী শরীয়তুল্লাহর আন্দোলনের বৈশিষ্ট্য হলো, তিনি ইংরেজদের বিরুদ্ধে প্রত্যক্ষ সংগ্রামের ডাক দেন নি। বরং তিনি চেয়ে ছিলেন ধ্রমীয় জীবনে পরিশুদ্ধির মাধ্যমে মুসলমানরা যেন নিজেদের অস্তিত্ব ধরে রাখতে পারে।
সম্মননা
শরীয়তুল্লাহ'র নামানুসারে বাংলাদেশের শরীয়তপুর জেলার নামকরণ করা হয়েছে। এছাড়া তার নামে মাদারিপুরের শিবচরে আড়িয়াল খাঁ নদের উপরে নির্মিত সেতুটির নাম করণ করা হয়েছে হাজী শরীয়তউল্লাহ সেতু যা ৪৫০ মিটার দীর্ঘ। ১০ মার্চ ১৯৯৩ সালে তার নামে বাংলাদেশ ডাক বিভাগ ডাকটিকিট বের করে। তার জীবনী একটি চলচ্চিত্র নির্মাণ হয় এতে শরিয়তুল্লাহ চরিত্রে অভিনয় করেন ইলিয়াস কাঞ্চন।
মৃত্যু
হাজী শরীয়ত উল্লাহ ১৮৪০ সালে বৃহত্তর ফরিদপুর জেলার বর্তমানে মাদারীপুর জেলার শিবচর উপজেলার বাহাদুরপুর গ্রামে মৃত্যুবরণ করেন। তাঁর মৃতদেহ জন্মস্থান চর শামাইলে সমাহিত করা হয়। আড়িয়াল খা নদীর ভাঙ্গনের ফলে হাজী শরীয়ত উল্লাহর কবর নদীর গর্ভে বিলীন হয়ে যায়। তবে বাহদুরপুর মাদ্রাসা-মসজিদ প্রাঙ্গনে পারিবারিক কবরস্থানে পুত্র দুদু মিয়াসহ অন্যান্যদের কবর রয়েছে।
ইউরো অঞ্চল
ইউরো অঞ্চল (অফিসিয়ালভাবে ইউরো অঞ্চল বলা হয়) হল সাতাশ ইউরোপীয় ইউনিয়নের (ইইউ) সদস্য রাষ্ট্রের মধ্যে বিশ সদস্য রাষ্ট্রের একটি মুদ্রা ইউনিয়ন যা তাদের প্রচলিত মুদ্রা এবং একমাত্র বৈধ টেন্ডার হিসাবে ইউরো (€) গ্রহণ করেছে। ইউরোপীয় ইউনিয়নের অন্য নয়টি সদস্য রাষ্ট্রসমূহ তাদের নিজস্ব জাতীয় মুদ্রায় ব্যবহার করছে।
ইউরো অঞ্চলের অস্ট্রিয়া, বেলজিয়াম, ক্রোয়েশিয়া, সাইপ্রাস, এস্তোনিয়া, ফিনল্যান্ড, ফ্রান্স, জার্মানি, গ্রিস, আয়ারল্যান্ড, ইতালি, লাতভিয়া, লিথুয়ানিয়া, লুক্সেমবুর্গ, মাল্টা, নেদারল্যান্ড, পর্তুগাল, স্লোভাকিয়া, স্লোভেনিয়া এবং স্পেন নিয়ে গঠিত। অন্য ইইউ রাষ্ট্রসমূহ (ডেনমার্ক ও যুক্তরাজ্য ছাড়া) কোন বিষয় আলোচনা করতে তারা যোগদান করতে বাধ্য। কোন রাষ্ট্রকে বাদ দেওয়া বা বহিষ্কৃত করার কোন বিধান নেই। অ্যান্ডোরা, মোনাকো, সান মারিনো, এবং ভ্যাটিকান সিটি তাদের সরকারি মুদ্রা হিসেবে ইউরো ব্যবহার এবং তাদের নিজস্ব কয়েন ইস্যু করতে ইউরোপীয় ইউনিয়নের সাথে আনুষ্ঠানিক চুক্তি রয়েছে। কসোভো ও মন্টিনিগ্রো একতরফাভাবে ইউরো গ্রহণ করেছে, কিন্তু এই দেশসমূহ সরকারিভাবে ইউরো অঞ্চলের অংশ না এবং ইউরোপীয় কেন্দ্রীয় ব্যাংক (ইসিবি) অথবা ইউরোগ্রুপে প্রতিনিধিত্ব করে না।
ইসিবি, একজন সভাপতি এবং জাতীয় কেন্দ্রীয় ব্যাংকের নেতৃবৃন্দের একটি বোর্ড দ্বারা পরিচালিত, জোন মুদ্রানীতি নির্ধারণ করে। ইসিবি-এর প্রধান কাজ হল মুদ্রাস্ফীতি নিয়ন্ত্রণে রাখা। যদিও মুদ্রা ইউনিয়নের জন্য শাসন বা রাজস্ব নীতি কোন সাধারণ প্রতিনিধিত্ব নেই, কিন্তু কিছু সহযোগিতা ইউরোগ্রুপ মাধ্যমে সঞ্চালিত হয়, যা ইউরো অঞ্চল এবং ইউরো সংক্রান্ত রাজনৈতিক সিদ্ধান্ত নেয়। ইউরোগ্রুপ ইউরো অঞ্চলের রাষ্ট্রসমূহের অর্থমন্ত্রীদের নিয়ে গঠিত হচ্ছে, কিন্তু জরুরি অবস্থায়, জাতীয় নেতৃবৃন্দ ইউরোগ্রুপ গঠন করে।
২০০৭-০৮ সালের আর্থিক সঙ্কট থেকে, ইউরো অঞ্চল অর্থনৈতিক সংস্কারের প্রণয়নের বিনিময় সদস্য রাষ্ট্রসমূহকে জরুরি ঋণ মঞ্জুরের জন্য ব্যবস্থা করেছে। ইউরো অঞ্চল এছাড়াও কিছু সীমিত আর্থিক একীকরণ প্রণয়ন করা হয়েছে, উদাহরণস্বরূপ, একে অপরের জাতীয় বাজেটের সম্মিলিত পর্যালোচনা করা। ২০১৫ সালে, ইউরো অঞ্চল উনিশটি সদস্য রাষ্ট্র সমান্নয়ে গঠিত যার আয়তন ২.৫০০.০০০ বর্গ কিলোমিটার (প্রায় আর্জেন্টিনার মত একটি রাষ্ট্র) এবং এর জনসংখ্যা ৩৩৮ মিলিয়নের বেশি (প্রায় মার্কিন যুক্তরাষ্ট্র মত)।
সদস্য রাষ্ট্রসমূহ
১৯৯৮ সালে এগারোটি ইউরোপীয় ইউনিয়নের সদস্য রাষ্ট্রসমূহ ইউরো সমস্বভাব মানদণ্ড ছিল এবং ইউরো অঞ্চল ১লা জানুয়ারি, ১৯৯৯ সালে ইউরো (জাতীয় মুদ্রার পাশাপাশি) আনুষ্ঠানিক উদ্বোধন সাথে অস্তিত্ব লাভ করে। গ্রিস ২০০০ সালে যোগ্যতা অর্জন করে এবং প্রকৃত নোটসমূহ ও কয়েনসমূহ ১লা জানুয়ারি, ২০০২ সালে সব জাতীয় মুদ্রায় প্রতিস্থাপন প্রবর্তন করার আগে ১লা জানুয়ারি, ২০০১ সালে গ্রহণ করা হয়েছে। ২০০৭ এবং ২০১৫ সালের মধ্যে, সাত নতুন রাষ্ট্রসমূহ ইউরো অঞ্চলে ঢুকে।
বামফ্রন্ট
বামফ্রন্ট বলতে বুঝাতে পারে:
কিনাবালু উদ্যান
কিনাবালু উদ্যান ১৯৬৪ সালে প্রতিষ্ঠিত হয় ও এটি মালয়েশিয়ার প্রথম জাতীয় উদ্যানগুলির অন্যতম। ডিসেম্বর ২০০০ সালে অসামান্য সর্বজনীন মান ও বিশ্বের সেরা জৈবিক স্থানগুলির মধ্যে অন্যতম রূপে ৪৫০০ বেশি উদ্ভিদ ও প্রাণীর প্রজাতি (যার মধ্যে ৩২৬ টি পাখি, প্রায় ১০০ টি স্তন্যপায়ী প্রজাতি ও ১১০টিরও বেশি স্থল শামুক প্রজাতি ) সংবলিত এই উদ্যানটি ইউনেস্কো দ্বারা মালয়েশিয়ার প্রথম বিশ্ব ঐতিহ্যবাহী স্থানের মর্যাদা লাভ করে।
এটি সাবাহ ও মালয়েশিয়ার অন্যতম জনপ্রিয় পর্যটন কেন্দ্র। ১৯৬৭ সালে ৯৮৭,৬৫৩ বেশি পর্যটক ও ৪৩,৪৩০ ক্লাইমবার্স এখানে এসেছিলেন।
ইতিহাস
১৯৬৪ সালে এই জায়গাটি জাতীয় উদ্যান হিসেবে ঘোষণা করা হয়। ব্রিটিশ ঔপনিবেশিক প্রশাসক এবং প্রকৃতিবাদী হিউজ লো ১৯৫১ সালে তুয়ারান থেকে এই জায়গা অবধি একটি অভিযানে নেতৃত্ব দেন। খাতায় কলমে উনিই প্রথম মানুষ যিনি কিনাবালু পর্বতশিখরে ওঠেন। পর্বতের উচ্চতম শৃঙ্গর নামকরণ পরে ওনার নামে করা হয় লো'স পিক।
ভূগোল
কিনাবালু উদ্যান সাবাহর পশ্চিম উপকূলে ক্রকার পর্বতমালায় অবস্থিত। এটি রানাউ জেলার মধ্যে পড়ে। ক্রকার পর্বতমালা জাতীয় উদ্যান ও এটি এক নয়।
উদ্যানের কেন্দ্রীয় দফতর কোটা কিনাবালু শহর থেকে ৮৮ কিমি দূরে অবস্থিত। সাবাহর অন্য অংশ থেকে কেন্দ্রীয় দফতর অবধি সুরক্ষিত রাস্তা আছে। এটি উদ্যানের দক্ষিণ সীমান্তে ১৫৬৩ মিটার (৫১২৮ ফিট) উচ্চতায় অবস্থিত।
পল ফারব্রেস
পল ফারব্রেস (Paul Farbrace; জন্ম: ৭ জুলাই, ১৯৬৭) কেন্টের অ্যাশ-নেক্সট-স্যান্ডউইজ এলাকায় জন্মগ্রহণকারী প্রথম-শ্রেণীর ক্রিকেটের সাবেক ইংরেজ ক্রিকেটার। ফার্বি ডাকনামে পরিচিত ফারব্রেস ডানহাতি ব্যাটসম্যান এবং উইকেট-রক্ষক হিসেবে খ্যাতি অর্জন করেন।
পিটার মুরেজকে বরখাস্তের পর তিনি ইংল্যান্ড দলের অন্তর্বর্তীকালীন কোচের দায়িত্ব পালন করেন। এরপূর্বে শ্রীলঙ্কা জাতীয় ক্রিকেট দলের প্রধান কোচের দায়িত্ব থেকে পদত্যাগের পর ইংল্যান্ডের সহকারী কোচের দায়িত্ব পালন করেছিলেন।
খেলোয়াড়ী জীবন
১৯৮৭ থেকে ১৯৮৯ মেয়াদকালে তিনি কেন্ট ক্রিকেট দলের এবং ১৯৯০ থেকে ১৯৯৫ মেয়াদকালে মিডলসেক্স দলের প্রতিনিধিত্ব করেন। এ সময় তিনি ৪০টি প্রথম-শ্রেণীর ক্রিকেট এবং ২৮টি লিস্ট এ ক্রিকেট খেলায় অংশগ্রহণ করেছিলেন।
১৯৯১ মৌসুমে তিনি কাউন্টি ক্রিকেটের স্বর্ণশিখরে ছিলেন। ২০টি প্রথম-শ্রেণীর খেলায় ৫৪বার আউট করতে সহায়তা করেন। কিন্তু, তার ব্যাটিং গড় ছিল মাত্র ১৪.৮১ রান। সামগ্রীকভাবে তার খেলোয়াড়ী জীবনে ব্যাটিং গড় ছিল ১৮.২৩ রান। এছাড়াও, তিনি আরও চারবার প্রথম-শ্রেণীর ক্রিকেটে অংশগ্রহণ করেছেন যার সবগুলোই ছিল কাউন্টি চ্যাম্পিয়নশীপের পরিবর্তে বিশ্ববিদ্যালয়ের দলগুলো বিপক্ষে। দলে থাকাকালীন তিনি মিডলসেক্সের খেলোয়াড় কিথ ব্রাউনের পরিবর্তে উইকেট-রক্ষকের দায়িত্ব পালন করতেন। তখন ব্রাউন ব্যাটসম্যান হিসেবে থাকতেন।